રાવજીની કવિતા પૂર્વેની કવિતાથી જેમ રચનાકલાની દૃષ્ટિએ સંપૂર્ણ રીતે જુદી પડી જાય છે, તેમ તેની અનુગામી કવિતાથી પણ જુદી તરી આવે છે. રાવજીમાં નવોન્મેષી સર્જકીય રચનાકલા પ્રગટી આવેલી દેખાય છે તેનાં મૂળ પરંપરામાં હોય તેથી વિશેષ બહુધા-તો રાવજીના આંતરવિશ્વમાં પડેલાં જણાય છે. તેથી જ રાવજીની આ અપૂર્વતા અભ્યાસીઓ માટે એક પડકાર રૂપ બની છે. આ મહાનિબંધ દ્વારા રાવજીની આ અનોખી રચનાકલાનું તલાવગાહી વિવેચન કરવાની પણ અહીં વિવક્ષા કરી છે.